नई दिल्ली। जम्मू कश्मीर के पत्थरबाजों ने एक बार फि़र सीआरपीएफ़ के जवानों को जान से मारने की नाकाम कोशिश की है! गनीमत रही कि सीआरपीएफ़ के जवानों ने समझदारी और धैर्य के साथ काम लिया, जिसके चलते पत्थरबाजों की यह साजिश नाकाम हो गई। दरअसल यह मामला जम्मू-कश्मीर के बनियाल का है। गुरुवार को सीआरपीएफ़ के वाहनों का काफि़ला जम्मू के लिए जा रहा था। जैसे ही यह काफि़ला बनिहाल मार्किट में शुसा, एक कार बेहद धीमी रफ्तार में कार के आगे चलने लगी। सूत्रें के अनुसार सीआरपीएफ़ की बस के ड्राइवर ने हॉर्न बजाकर कार चालक को सामने से हटने का इशारा किया, लेकिन कार चालक लगातार सीआरपीएफ़ के बस के हॉर्न को नजरअंदाज करता रहा। तभी ड्राइवर की निगाह बाजार के दोनों तरफ़ खड़े लोगों पर गई। उसने देखा कि बाजार के दोनों तरफ़ लोग कतार में खड़े हैं। कतार में खड़े लोगों ने अपने हाथ पीछे बांध रखे हैं। ड्राइवर को अंदेशा हो गया कि कुछ बहुत खतरनाक होने वाला है। उसने तत्काल बस में मौजूद जवानों से कहा कि कुछ भी हो जाए, कोई बस से बाहर नहीं जाएगा।